|  |  |  |
| --- | --- | --- |
| **« ΟΛΥΜΠΙΑΚΟ*****το γνωρίζουμε***  | C:\Users\antonios\Desktop\δεεεερρρ.png ***και***  | **ΠΑΝΤΕΧΝΟΝ »*****το διαδίδουμε!***  |
| ΠΡΟΣΩΡΙΝΟΣ ΠΡΟΕΔΡΟΣ ΟΠ,**ΑΝΤΩΝΙΟΣ Μαρτίνης** του Κωνσταντίνουκαι της Θεοπούλας. Έδρα:ΕΛΛΑΔΑ**,** Ολυμπιακή Πόλη **/** ΛΟΥΤΡΟΕλασσόνας,ΤΚ 40200. Α.Φ.Μ.: 999254786/ Δ.Ο.Υ. Ελασσόνας. Ταχυδρομική διεύθυνση επικοινωνίας: **ΕΛΛΑΔΑ, Βόλος, Κ. Καρτάλη 184**, **ΤΚ 38221**. Τηλ. σταθερό: (0030) 242.105.50.37,  κινητό:(0030) 697.688.70.21.Ηλεκτρονική διεύθυνση επικοινωνίας: ppop@olympiakopantechnon.gr και antoniosmartinis@gmail.com.Διαδικτυακός ιστότοπος του ΟΠ: <http://olympiakopantechnon.gr/>.  | ΕΛΛΑΔΑ, Βόλος, Τετάρτη 8 Ιουλίου 2015 / 11.00΄ πμ.**ΕΝΗΜΕΡΩΣΗ** ΠΡΟΣ1. Τους υπουργούς όλων των υπουργείων Πολιτισμού του κόσμου.
2. Κρατικούς και ιδιωτικούς πολιτισμικούς, πνευματικούς, καλλιτεχνικούς φορείς.
3. Όλες τις Εθνικές Επιτροπές Ολυμπιακών Αγώνων.
4. Καλλιτέχνες, εκπαιδευτικά ιδρύματα τεχνών, επιστήμονες, επιχειρήσεις και προσωπικότητες που σχετίζονται γενικότερα με τον πολιτισμό.
 |

Αριθμός πρωτοκόλλου: ΟΠ / ΠΠεξ-11 / 8-7-2015 / 1.

Ακριβές αντίγραφο.

ΘΕΜΑ: ΑΙΤΗΣΗ προς τη Διεθνή Ολυμπιακή Επιτροπή, για την καθιέρωση του **« ΟΛΥΜΠΙΑΚΟΥ ΠΑΝΤΕΧΝΟΥ »** (των Ολυμπιακών Αγώνων των Τεχνών).

ΣΧΕΤΙΚΑ: 1. Καταστατικό ΟΠ, άρθρο 12α.

 2. Η από 22-4-2015 ΠΑΓΚΟΣΜΙΑ ΠΡΟΣΚΛΗΣΗ.

 Αξιότιμοι κύριοι και κυρίες,

σε συνέχεια της ανωτέρω σχετικής (2) ΠΑΓΚΟΣΜΙΑΣ ΠΡΟΣΚΛΗΣΕΩΣ μου που σας απέστειλα την 1-5-2015, σας ενημερώνω πως τη Δευτέρα 20 Ιουλίου 2015, επομένη ημέρα των ογδόων γενεθλίων του **« ΟΛΥΜΠΙΑΚΟΥ ΠΑΝΤΕΧΝΟΥ »**, θα στείλω στη Διεθνή Ολυμπιακή Επιτροπή, τη συνημμένη ΑΙΤΗΣΗ 12-6-2015 για την καθιέρωση του θεσμού, την οποία σκέφτηκα πως ενδεχομένως κάποιοι από σας, θα θελήσετε με μεγάλη μου χαρά να τη συνυπογράψετε!

 Εάν το αποφασίσετε, ανοίξτε τη συνημμένη ΑΙΤΗΣΗ 12-6-2015, συμπληρώστε τα στοιχεία σας στη φόρμα συνυπογραφής που βρίσκεται στο τέλος της και φέρει την επικεφαλίδα **«Ο/Η ΣΥΝΥΠΟΓΡΑΦΩΝ»**, μετά εκτυπώστε την ΑΙΤΗΣΗ ή μόνο τη φόρμα αν προτιμάτε, υπογράψτε την και στείλτε την σε μένα στην ταχυδρομική μου διεύθυνση: **« ΟΛΥΜΠΙΑΚΟ ΠΑΝΤΕΧΝΟΝ »**, Π.Π.Ο.Π. **ΑΝΤΩΝΙΟΣ Μαρτίνης**, **ΕΛΛΑΔΑ**, **Βόλος**, **Κ. Καρτάλη 184**, **ΤΚ 38221**, για να την επισυνάψω στην αποστολή της δικιάς μου ΑΙΤΗΣΕΩΣ. Διαφορετικά, συμπληρώστε εκεί τα στοιχεία σας, αντιγράψτε την ΑΙΤΗΣΗ ή μόνο τη φόρμα αν προτιμάτε και στείλτε την με email στις ηλεκτρονικές μου διευθύνσεις: ppop@olympiakopantechnon.gr και antoniosmartinis@gmail.com, έτσι που να εκτυπώνεται μαζί με τα στοιχεία της αποστολής σας, ώστε και πάλι να την επισυνάψω στη ΑΙΤΗΣΗ μου. Επίσης εάν τυχόν το προτιμάτε, μπορείτε να συμπληρώσετε τη φόρμα στη συνημμένη ΑΙΤΗΣΗ 12-6-2015, να εκτυπώσετε ολόκληρη την ΑΙΤΗΣΗ, να την υπογράψετε και να την αποστείλετε απευθείας στη Διεθνή Ολυμπιακή Επιτροπή: **IOC, Château de Vidy, Case postale 356, 1001 Lausanne, Switzerland**, μόνο που σ’ αυτή την περίπτωση σας παρακαλώ πολύ, θα ήθελα να ενημερώσετε κι εμένα σχετικά. Επίσης μπορεί να γίνει και μ’ οποιονδήποτε άλλον ενδεδειγμένο τρόπο της επιλογής σας.

 Σε κάθε περίπτωση πάντως, θεωρώ πως η συνυπογραφή σας, μπορεί να συμβάλλει τα μέγιστα στην προσπάθειά μου και το **« ΟΛΥΜΠΙΑΚΟ ΠΑΝΤΕΧΝΟΝ »** όπως κι εγώ προσωπικά, θα σας είμαστε παντοτινά ευγνώμονες γι’ αυτό! … … …

1. <https://plus.google.com/u/0/communities/109245786210877245181>,
2. <https://plus.google.com/102138309701529715729/posts>,
3. <https://www.facebook.com/groups/olympiakopantechnon/>
4. <https://twitter.com/olympiakopante>.

|  |  |
| --- | --- |
| C:\Users\antonios\Desktop\ΟΠ\ΟΠ Λογότυπα\ΟΠ_υπογραφής.JPG | Με τιμήγια το **« ΟΛΥΜΠΙΑΚΟ ΠΑΝΤΕΧΝΟΝ »**ο ΠΡΟΣΩΡΙΝΟΣ ΠΡΟΕΔΡΟΣ ΟΠ**ΑΝΤΩΝΙΟΣ Μαρτίνης** |

|  |  |  |
| --- | --- | --- |
| **« ΟΛΥΜΠΙΑΚΟ*****το γνωρίζουμε***  | C:\Users\antonios\Desktop\δεεεερρρ.png ***και***  | **ΠΑΝΤΕΧΝΟΝ »*****το διαδίδουμε!***  |
| ΠΡΟΣΩΡΙΝΟΣ ΠΡΟΕΔΡΟΣ ΟΠ,**ΑΝΤΩΝΙΟΣ Μαρτίνης** του Κωνσταντίνουκαι της Θεοπούλας. Έδρα:ΕΛΛΑΔΑ**,** Ολυμπιακή Πόλη **/** ΛΟΥΤΡΟΕλασσόνας,ΤΚ 40200. Α.Φ.Μ.: 999254786/ Δ.Ο.Υ. Ελασσόνας. Ταχυδρομική διεύθυνση επικοινωνίας: **ΕΛΛΑΔΑ, Βόλος, Κ. Καρτάλη 184**, **ΤΚ 38221**. Τηλ. σταθερό: (0030) 242.105.50.37,  κινητό:(0030) 697.688.70.21.Ηλεκτρονική διεύθυνση επικοινωνίας: ppop@olympiakopantechnon.gr και antoniosmartinis@gmail.com.Διαδικτυακός ιστότοπος του ΟΠ: <http://olympiakopantechnon.gr/>.  | ΕΛΛΑΔΑ, Βόλος, Τετάρτη 17 Ιουνίου 2015 / 6.35΄ μμ. **ΑΙΤΗΣΗ** ΠΡΟΣ Τη Διεθνή Ολυμπιακή Επιτροπή / πρόεδρο κ. **Thomas BACH** και όλα ανεξαιρέτως τα μέλη της.  |

Αριθμός πρωτοκόλλου: ΟΠ / ΠΠεξ-11 / 17-6-2015 / 1.

Ακριβές αντίγραφο.

ΘΕΜΑ: Καθιέρωση του **« ΟΛΥΜΠΙΑΚΟΥ ΠΑΝΤΕΧΝΟΥ »** (των Ολυμπιακών Αγώνων Τέχνης).

ΣΧΕΤΙΚΑ: Καταστατικό ΟΠ, άρθρο 12α.

ΕΠΙΣΥΝ.: α. Σύμβολα του **« ΟΛΥΜΠΙΑΚΟΥ ΠΑΝΤΕΧΝΟΥ »**.

 Αξιότιμε πρόεδρε κ. **Thomas BACH** και αξιότιμα μέλη της Διεθνούς Ολυμπιακής Επιτροπής,

καταρχήν θα ήθελα να σας διευκρινίσω απαραιτήτως, πως λόγω της ελληνικότητας της εμπνεύσεως του **« ΟΛΥΜΠΙΑΚΟΥ ΠΑΝΤΕΧΝΟΥ »**,επίσημη γλώσσα του είναι η ***ελληνική***.

1. Ιστορικό

 Επίσης καλό είναι να γνωρίζετε, πως την καθιέρωση αυτού του ανωτάτου θεσμού, εμπνεύστηκα το πρωινό της **Πέμπτης 19 Ιουλίου 2007**, κατά τη διάρκεια συζητήσεως που είχα με τον φίλο μου κ. **Νικόλαο Δεληγεώργη** και πως προέκυψε ως δυνητική αντιπρόταση στη σκέψη του κ. **Δεληγεώργη**, για τη διοργάνωση μιας ελληνικής Biennale. Την έμπνευσή μου παρά την εκτίμηση του φίλου μου πως ήταν αδύνατον να υλοποιηθεί, την κατέγραψα το ίδιο βράδυ ως ολοκληρωμένη πρόταση και τις επόμενες ημέρες, την κατέθεσα στο δήμαρχο του Βόλου κ. **Βούλγαρη**, για να συμπεριληφθεί στο φάκελο της διεκδικήσεως των Μεσογειακών Αγώνων του 2013. Στις 24-7-2007 ο δήμαρχος απέρριψε την πρότασή μου και στις 13-9-2007, την απέστειλα στους Δήμους Λαρισαίων, Καρδίτσας και Τρικκαίων. Στις 24-9-2007, μου τηλεφώνησε ο αντιδήμαρχος Λαρίσης κ. **Μπαρμπούτης**, ο οποίος επέδειξε σοβαρό θετικό ενδιαφέρον κι άκουσε με προσοχή τις διευκρινήσεις μου περί της προτάσεως, όπως και τις υποδείξεις μου για το χειρισμό της, καθώς ο φάκελος διεκδικήσεως των αγώνων είχε ήδη υποβληθεί κι ήταν αδύνατον πια να συμπεριληφθεί σ’ αυτόν. Τελικά κυριολεκτικά την τελευταία στιγμή, μετά την ακαριαία και καθοριστική διαμεσολάβηση του κ. **Αποστόλου** **Κούρτη** (κατασκευαστή και καπετάνιου του αντιγράφου της «Αργούς»), στον οποίο απευθύνθηκα στις 24-10-2007 και του γνωστοποίησα την πρότασή μου, η επιτροπή διεκδίκησης των αγώνων αντικατέστησε το **« ΟΛΥΜΠΙΑΚΟ ΠΑΝΤΕΧΝΟΝ »** με την Πολιτιστική Μεσογειάδα και χάριν αυτής, την 27-10-2007 στην Πεσκάρα της Ιταλίας, πέτυχε την ανάληψη της διοργανώσεώς τους

(<http://olympiakopantechnon.gr/wp-content/uploads/2015/07/OP_istoriko.pdf>)! ...

 Κατόπιν αυτού, για την αντιμετώπιση της άμεσης κι επιτακτικής ανάγκης θωρακίσεως της πνευματικής ιδιοκτησίας του θεσμού, αλλά και για προφανείς ιστορικούς λόγους, έκρινα πως ήταν απολύτως επιβεβλημένη η σύσταση της ομωνύμου μη κερδοσκοπικής, Μη Κυβερνητικής Οργανώσεως **« ΟΛΥΜΠΙΑΚΟ ΠΑΝΤΕΧΝΟΝ »** που θα είχε ως στόχο της, την άμεση καθιέρωση του θεσμού. Κι όντως η οργάνωση αναγνωρίστηκε για αυτό το σκοπό, με την **945/2009** από **3 Νοεμβρίου 2009** απόφαση του Μονομελούς Πρωτοδικείου Λαρίσης / δημόσιο βιβλίο σωματείων **3/2010** από **12-1-2010** (<http://olympiakopantechnon.gr/wp-content/uploads/2015/07/OP.945-2009ap.Mon_.Pr_.Lar_..pdf>), μέσω της οποίας πια ως ΠΡΟΣΩΡΙΝΟΣ της ΠΡΟΕΔΡΟΣ, συνεχίζω την προσπάθεια για την καθιέρωσή του.

1. Το αίτημα

 Επειδή θεωρώ λοιπόν, πως οι συνθήκες και οι απαιτήσεις της εποχής μας, είναι εξαιρετικά ώριμες ώστε να διαμορφώνουν την αξίωση των λαών, για πιο άμεση και πιο στενή διασύνδεση του Ολυμπιακού Κινήματος με τον πολιτισμό κι επειδή όπως θα πρέπει να σας υπενθυμίσω, ο αθλητισμός είναι κομμάτι του πολιτισμού κι όχι το αντίστροφο, άρα κυριολεκτικά ο πολιτισμός είναι ο … ***«πατέρας»*** του αθλητισμού. Οπότε εσείς που εκπροσωπείτε τον αθλητισμό, έχετε πραγματικό ***«χρέος τιμής»*** απέναντι στον πολιτισμό, στο οποίο νομίζω πως επιτέλους ήρθε η ώρα να ανταποκριθείτε και ν’ αρχίσετε να εξοφλείτε σιγά σιγά, κάνοντας κι εσείς κάτι ουσιαστικό για αυτόν τον … πατέρα (… !!! …) κι επειδή επίσης έχω υπόψη μου, τόσο τη δεδομένη πρώτη Θεμελιώδη Αρχή του Ολυμπισμού *(****Fundamental Principles of Olympism****) «1. Olympism is a philosophy of life, exalting and combining in a balanced whole the qualities of body, will and mind. Blending sport with culture and education, Olympism seeks to create a way of life based on the joy of effort, the educational value of good example, social responsibility and respect for universal fundamental ethical principles»*, όσο και την ειδικότερη αποστολή της Επιτροπής για τον Πολιτισμό και την Ολυμπιακή Παιδεία *«on the promotion of culture and Olympic education»* κι επειδή τελικά εκτιμώντας γενικότερα, πως εφόσον το Ολυμπιακό Κίνημα υποχρεούται να είναι ένας ευρύτερος πολιτισμικός φορέας, άρα οφείλει ν’ αποκτήσει και μια πιο σαφή πολιτισμική ταυτότητα,

**ΑΙΤΟΥΜΑΙ**

την άμεση πρωτοβουλία σας, για την εισαγωγή προς ουσιαστική συζήτηση της παρούσας ΑΙΤΗΣΕΩΣ μου στην επομένη Σύνοδο της Διεθνούς Ολυμπιακής Επιτροπής, με την οποία ζητώ την εξέταση του θέματος της διευρύνσεως του Ολυμπιακού Κινήματος σε έναν δεύτερο πολιτισμικό κλάδο, παράλληλο του αθλητικού των Ολυμπιακών Αγώνων, με την καθιέρωση του ανωτάτου πολιτισμικού, πνευματικού θεσμού **« ΟΛΥΜΠΙΑΚΟ ΠΑΝΤΕΧΝΟΝ »** (των Ολυμπιακών Αγώνων Τέχνης δηλαδή).

1. Το **« ΟΛΥΜΠΙΑΚΟ ΠΑΝΤΕΧΝΟΝ »**
	1. Βασικές καταστατικές προβλέψεις

 Ειδικότερα γι’ αυτόν το θεσμό προτείνεται:

* Βασικός καταστατικός σκοπός του, να είναι: **η αρωγή, η προαγωγή και η διασφάλιση, της οικουμενικής πνευματικής επικοινωνίας των λαών, χρησιμοποιώντας κάθε δυνατό και πρόσφορο μέσο, τόσο για την προβολή και την αξιοποίηση των αντιπροσωπευτικών πνευματικών και καλλιτεχνικών δημιουργημάτων τους, όσο και για την κατοχύρωση της εγγυημένης προάσπισης της αδιαπραγμάτευτης πολιτισμικής ταυτότητάς τους, στα πλαίσια του σεβασμού της ιδιομορφίας και ιδιαιτερότητας τόσο των λαών, όσο και των πνευματικών δημιουργών τους**!
* Να σηματοδοτεί κάθε πρωτοβουλία και δράση για την προστασία, την ανάδειξη, την ανάπτυξη και τη διάδοση όλων των μορφών της τέχνης, όπως επίσης και της θρησκευτικής, της εκπαιδευτικής, της κοινωνικής, της πολιτικής, της επιστημονικής και της Ιστορικής δραστηριότητας, στις οποίες αποτυπώνεται κατεξοχήν, ο συγκερασμός της πολιτισμικής ταυτότητας κάθε ανθρώπου και κατ’ επέκταση κάθε λαού.
* Να περιλαμβάνει τη διοργάνωση των **«ΑΓΩΝΩΝ του ΟΛΥΜΠΙΑΚΟΥ ΠΑΝΤΕΧΝΟΥ»**, καθώς και την ίδρυση του **«ΟΛΥΜΠΙΑΚΟΥ ΠΑΝΤΕΧΝΟΥ ΜΟΥΣΕΙΟΥ»**.
	1. **«ΑΓΩΝΕΣ ΟΛΥΜΠΙΑΚΟΥ ΠΑΝΤΕΧΝΟΥ»**

 Οι **«ΑΓΩΝΕΣ του ΟΛΥΜΠΙΑΚΟΥ ΠΑΝΤΕΧΝΟΥ»**, να διοργανώνονται κάθε τέσσερα χρόνια και στο ενδιάμεσο, δύο διαδοχικών Ολυμπιακών Αγώνων. Κάθε έτος διεξαγωγής των **Αγώνων**, ν’ ανακηρύσσεται από την **«ΟΙΚΟΥΜΕΝΙΚΗ ΕΠΙΤΡΟΠΗ ΟΛΥΜΠΙΑΚΟΥ ΠΑΝΤΕΧΝΟΥ (Ο.Ε.Ο.Π.)»** – το διοικητικό όργανο του θεσμού – ως **ολυμπιακό έτος**.

Οι **Αγώνες**, να διακρίνονται στο ηθικό και στο αγωνιστικό τους τμήμα.

 Κατά τη διοργάνωση του ηθικού τμήματος, οι χώρες που θα συμμετέχουν στους **Αγώνες**, να επιλέγουν σε εθνικό επίπεδο, ένα έργο για κάθε μια από τις ηθικές μορφές της τέχνης όπως της **θρησκοτεχνίας** (χαρακτηριστικά δείγματα θρησκευτικής τέχνης), της **παιδείας**, της **κοινωνικής δράσης**, της **πολιτικής**, των **επιστημών** και της **ιστορίας**, έτσι ώστε να καταδεικνύεται με τον καλύτερο δυνατό τρόπο ανά τους αιώνες, η ηθική ταυτότητά τους τη συγκεκριμένη χρονική στιγμή. Γι’ αυτά τα έργα, να μη διενεργείται καμία άλλη αγωνιστική διαδικασία και να περιέρχονται αμέσως μετά τη λήξη των ημιτελικών, στην ιδιοκτησία του Εθνικού παραρτήματος του **«ΟΛΥΜΠΙΑΚΟΥ ΠΑΝΤΕΧΝΟΥ ΜΟΥΣΕΙΟΥ»** της διοργανώτριας πόλης των τελικών.

 Η διοργάνωση του αγωνιστικού τμήματος, να περιλαμβάνει τους προημιτελικούς, τους ημιτελικούς και τους τελικούς **Αγώνες**. Για να συμμετάσχει οποιοσδήποτε καλλιτέχνης στους **Αγώνες**, να προβλέπεται η απαραίτητη αποδοχή του με υπεύθυνη δήλωση στην αίτηση συμμετοχής, πως εφόσον το έργο του προκριθεί στη διαδικασία των τελικών, τότε αυτό αυτομάτως με την πρόκρισή του, θα περιέλθει στην ιδιοκτησία του Εθνικού παραρτήματος του **«ΟΛΥΜΠΙΑΚΟΥ ΠΑΝΤΕΧΝΟΥ ΜΟΥΣΕΙΟΥ»** της διοργανώτριας πόλης των τελικών, μαζί με όλα τα τυχόν απορρέοντα πνευματικά του δικαιώματα.

 Οι προημιτελικοί, να είναι οι εθνικοί **Αγώνες**, από τους οποίους θα επιλέγεται το πρώτο έργο για κάθε μια από τις τεχνικές μορφές της τέχνης, όπως της **φωτογραφίας**, της **ζωγραφικής**, της **γλυπτικής**, της **αρχιτεκτονικής**, της **λογοτεχνίας**, της **ποίησης**, της **μουσικής**, του **τραγουδιού**, του **χορού**, του **κινηματογράφου**, του **θεάτρου** και του **έρωτα**. Τα έργα του έρωτα, να είναι σε οποιαδήποτε μορφή της τέχνης, αλλά θα είναι τα μόνα που θα διαπραγματεύονται αποκλειστικά και μόνο αυτό το θέμα του έρωτα. Για την αξιολόγηση των έργων, να υπάρχει για κάθε μορφή της τέχνης, ξεχωριστή κριτική επιτροπή διακεκριμένων εκπροσώπων της και τεχνικών, ενώ ειδικά για τα έργα του έρωτα, επειδή αυτά θα μπορούν να είναι σ’ οποιαδήποτε μορφή της τέχνης, ν’ αξιολογούνται από μία και μόνο κριτική επιτροπή, η οποία όμως θα συγκροτείται από εκπροσώπους όλων των άλλων μορφών.

 Αυστηρώς και τουλάχιστον στα πλαίσια του θεσμού, ο ***έρωτας*** να έχει τη φιλοσοφική διάσταση της θεωρίας του Απειρισμού και να νοείται, ως ***η πρωτεύουσα αναμνηστική διαδικασία, που εξαντλείται δημιουργικά, στα όρια της αυτογνωσίας***. Ως ο σχετικιστικός θείος **Λόγος**, μεταξύ της οποιασδήποτε μονάδας και του υπολοίπου **Απείρου**. Η μοιραία προκαθορισμένη και μοναδική *πληροφοριακή* σχέση, που στην πραγματικότητα η μονάδα ***«θυμάται»*** όταν νομίζει πως τη διαπιστώνει ή την ανακαλύπτει και με την ανάμνηση της οποίας κάθε στιγμή συνδιαλεγόμενη με το υπόλοιπο **Άπειρον**, η μονάδα ενεργεί ***πάντα*** προς το κάλλιστον. Μια σχέση, που εξαρτάται αναπόφευκτα από την ποιότητα της αυτογνωσίας της μονάδας, η οποία ολοκληρώνεται στη συνειδητοποίηση της *«μοιραίας μετοχής της στο* ***Άπειρον****»* και διαμορφώνεται στο διηνεκές, μέσα από τη συνεχή διαπαιδαγώγησή της. Η δημιουργική αναζήτηση του κάλλους δηλαδή, ως φυσική συνέπεια του **«γνῶθι σαὐτόν»**. Επομένως … *κάλλιστα* θα μπορούσε να ισχυρισθεί κανείς, πως κατ’ ακολουθία, ***Τέχνη είναι η ερωτική (Λογική) εξειδίκευση της μονάδας, ο καλός ο Λόγος***! ...

 Οι ημιτελικοί, λόγω της εξαιρετικής σημασίας τους, αλλά κυρίως λόγω του όγκου των συμμετεχόντων έργων και των μεγάλων χρονικών απαιτήσεων για την αξιολόγησή τους, θα μπορούν να ανατίθενται όχι μόνο σε μία πόλη, αλλά και σ’ ένα δίκτυο πόλεων της χώρας διεξαγωγής των τελικών, που θα δημιουργείται για αυτό το σκοπό και σε κάθε μία απ’ αυτές, θα κατανέμεται μέρος από τη συνολική διεξαγωγή τους. Οι εγκαταστάσεις τους για τη διεξαγωγή των ημιτελικών, θα εντάσσονται στο εύρος του Εθνικού Παραρτήματος του **«ΟΛΥΜΠΙΑΚΟΥ ΠΑΝΤΕΧΝΟΥ ΜΟΥΣΕΙΟΥ»** αυτής της χώρας και μετά το πέρας των ημιτελικών, όποιοι από τους καλλιτέχνες το επιθυμούν, θα μπορούν να παραχωρούν εκεί τα έργα τους, σαφώς μαζί και με τα όποια πνευματικά τους δικαιώματα. Έτσι το παράρτημα, θα καθίσταται όχι μόνο ως ένα μόνιμο κι ανεκτίμητο βήμα προβολής των καλλιτεχνών, αλλά και γι’ αυτές τις πόλεις, ως ένας ιδιαίτερος κι εξαιρετικός μοχλός τοπικής ανάπτυξης.

Από τους ημιτελικούς, να επιλέγονται είκοσι τέσσερα έργα για κάθε μορφή της τέχνης, όσα τα γράμματα του ελληνικού αλφαβήτου με τα οποία και θα ταξινομούνται, αλλά και όσες οι ώρες του εικοσιτετραώρου. Τα υπό ανάρτηση επιλεγμένα έργα των ημιτελικών καθώς και του ηθικού τμήματος, ν’ αναρτώνται ένα εύλογο διάστημα πριν τη διεξαγωγή των τελικών, στο Εθνικό παράρτημα του **«ΟΛΥΜΠΙΑΚΟΥ ΠΑΝΤΕΧΝΟΥ ΜΟΥΣΕΙΟΥ»** της διοργανώτριας πόλης των τελικών, το οποίο ως τη διεξαγωγή τους θα παραμένει ανοιχτό για το κοινό, όλες τις ημέρες και για όλο το εικοσιτετράωρο.

Από τη διεξαγωγή των τελικών, να βραβεύεται μονάχα το πρώτο έργο από κάθε μορφή της τέχνης και στον δημιουργό του με την απονομή του μεταλλίου, να του απονέμεται και η ανωτάτη διάκριση του **« ΟΛΥΜΠΙΑΚΟΥ ΠΑΝΤΕΧΝΟΥ »**, αυτή του **διακεκριμένου ολυμπιακού μέλους**. Την ιδιότητα αυτή να διατηρεί ισοβίως, εκτός κι αν οποιαδήποτε στιγμή την αποποιηθεί. Τυχόν αποποίηση όμως, δεν θα ανακαλείται ποτέ και με κανέναν απολύτως τρόπο.

* Εδώ θα πρέπει να σημειωθεί και να τονιστεί ιδιαιτέρως, ότι για το **« ΟΛΥΜΠΙΑΚΟ ΠΑΝΤΕΧΝΟΝ »**, εφόσον η Τέχνη είναι η εκτύπωση της αναμνήσεως του **Λόγου**, συνεπώς είναι μια **«Οικουμενική Περιουσία»** κι ως εκ τούτου, ***Λογικά*** δε μπορεί ν’ ανήκει σε κανέναν απολύτως! Συνεπώς, καθ’ όλα τα στάδια των **Αγώνων**από τους προημιτελικούς έως και τους τελικούς, αλλά και για τα έργα του ηθικού τμήματος, ***η επιλογή και η επιβράβευση, θ’ αφορά αυτά καθ’ αυτά τα ίδια τα έργα***, τα οποία με τη νίκη τους θα γίνονται αναπόφευκτα, ***«κανονιστικοί ρυθμιστές»*** της περαιτέρω εξελίξεως της Τέχνης. Όσο για τους νικητές δημιουργούς, η νίκη θα σημαίνει την αναγνώριση της ***«προνομιακής»***μετοχής τους στην ***«ανάμνηση»*** του **Λόγου**, αλλά και της *χαρισματικής βασάνου* του δημιουργήματος! Γι’ αυτό και μετά τη νίκη τους, θ’ αναγνωρίζονται και θα προσφωνούνται ως ***«ευλογημένοι»*** της Τέχνης! …
* Ως εκ τούτου, ιδιαίτερη σημασία θα έχει και η *καλλίστη* διαχείριση της νίκης απ’ τους νικητές, οι οποίοι θα πρέπει ν’ αποδεικνύουν καθημερινά για το υπόλοιπο του βίου τους, ότι υπήρξαν πράγματι ευλογημένοι της Τέχνης, αλλά και άξιοι εκείνης της **Ιδανική τους Νίκης** στους **Αγώνες**! …
	1. Τελετές ενάρξεως και λήξεως

Οι τελετές της ενάρξεως και της λήξεως των **«ΑΓΩΝΩΝ του ΟΛΥΜΠΙΑΚΟΥ ΠΑΝΤΕΧΝΟΥ»**, να παρακολουθούν το τυπικό των αντιστοίχων τελετών των Ολυμπιακών Αγώνων, καθότι εκτιμώ πως είναι το πλέον ενδεδειγμένο και πιο συγκεκριμένα, την έναρξη των τελικών **Αγώνων**, να σηματοδοτεί η αφή της φλόγας, από μικρό συμβολικό βωμό στην **Ακρόπολη** των **Αθηνών**, που θα γίνεται από την ***«ιέρεια του θεσμού»***, η οποία θα παραδίδει τη φλόγα στον πρόεδρο της **Ο.Ε.Ο.Π.** κι εκείνος με τη σειρά του, στον πρώτο λαμπαδηδρόμο. Η οδική μεταφορά της φλόγας να ονομάζεται **«Παντεχνοδρομία»** και οι λαμπαδηδρόμοι, **«παντεχνοδρόμοι»**. Την ημέρα της αφίξεως της φλόγας στο Εθνικό παράρτημα του **«ΟΛΥΜΠΙΑΚΟΥ ΠΑΝΤΕΧΝΟΥ ΜΟΥΣΕΙΟΥ»** της διοργανώτριας πόλης των τελικών, στο χώρο του παραρτήματος να τελείται η τελετή της ενάρξεώς τους, που θα περιλαμβάνει:

* Την υποδοχή του αρχηγού του κράτους της διοργανώσεως των τελικών, από τους προέδρους της **Ο.Ε.Ο.Π.** και της Οργανωτικής Επιτροπής των **Αγώνων**.
* Την προσέλευση των αγωνιζομένων στην οποία λόγω της ελληνικότητας της εμπνεύσεως του θεσμού, θα ηγείται η ελληνική αποστολή με τη σημαία της και θα ακολουθούν οι υπόλοιπες, σύμφωνα με το αλφάβητο της διοργανώτριας χώρας και με την εξαίρεση της δικής της ομάδας, που θα κλείνει την παρέλαση.
* Τις ομιλίες των προέδρων της **Ο.Ε.Ο.Π.** και της Οργανωτικής Επιτροπής των **Αγώνων**.
* Την κήρυξη της ενάρξεως των τελικών από τον αρχηγό του κράτους.
* Την υποδοχή της **«Ολυμπιακής Παντέχνου σημαίας»** (α.1.) και την έπαρσή της, υπό της ανακρούσεως του **«Ολυμπιακού Πάντεχνου ύμνου»** (α.2.).
* Την υποδοχή της φλόγας και το άναμμα του βωμού.
* Τους όρκους των αγωνιζομένων και των κριτών.
* Την έπαρση της εθνικής σημαίας της διοργανώτριας χώρας των τελικών, υπό της ανακρούσεως του εθνικού της ύμνου και τέλος,
* το καλλιτεχνικό πρόγραμμα του καλωσορίσματος, στο οποίο θα περιλαμβάνεται πάντα και η προβολή της ***άυλης πολιτιστικής κληρονομιάς***, της διοργανώτριας χώρας των τελικών.

Οι τελικοί να ξεκινάνε από την επομένη ημέρα.

 Τη λήξη των **Αγώνων**, να σηματοδοτεί ανάλογη τελετή λήξεως στο χώρο του παραρτήματος, που θα περιλαμβάνει:

* Την τιμητική προσέλευση των νικητών.
* Την προσέλευση όλων των εθνικών σημαιών των συμμετεχόντων χωρών στους **Αγώνες**, των οποίων θα ηγούνται η ελληνική λόγω της ελληνικότητας της εμπνεύσεως του θεσμού, της διοργανώτριας χώρας των τελικών και της χώρας της επομένης διοργανώσεώς τους.
* Την ελεύθερη προσέλευση των αποστολών των αγωνιζομένων.
* Την ανάκρουση των εθνικών ύμνων της Ελλάδας, της διοργανώτριας χώρας των τελικών και της χώρας της επομένης διοργανώσεώς τους.
* Την υποστολή της **«Ολυμπιακής Παντέχνου σημαίας»** υπό της ανακρούσεως του **«Ολυμπιακού Πάντεχνου ύμνου»** και την παράδοσή της από τον πρόεδρο της **Ο.Ε.Ο.Π.**, στον εκπρόσωπο της διοργανώτριας πόλης των επομένων τελικών.
* Την παρουσίαση ενός μικρού καλλιτεχνικού προγράμματος από την διοργανώτρια πόλη των επομένων τελικών.
* Την κήρυξη της επιτυχούς λήξεως των **Αγώνων** και το σβήσιμο του βωμού από τον πρόεδρο της **Ο.Ε.Ο.Π.** και τέλος,
* το αποχαιρετιστήριο καλλιτεχνικό πρόγραμμα.
	1. **«ΟΛΥΜΠΙΑΚΟ ΠΑΝΤΕΧΝΟΝ ΜΟΥΣΕΙΟ»**

 Το **«ΟΛΥΜΠΙΑΚΟ ΠΑΝΤΕΧΝΟΝ ΜΟΥΣΕΙΟ»**, να είναι ο δεύτερος κλάδος του **« ΟΛΥΜΠΙΑΚΟΥ ΠΑΝΤΕΧΝΟΥ »**, το οποίο με την ανάθεση των **«ΑΓΩΝΩΝ του ΟΛΥΜΠΙΑΚΟΥ ΠΑΝΤΕΧΝΟΥ»** στη διοργανώτρια πόλη, θα προχωρεί αμέσως στην ίδρυση ενός Εθνικού παραρτήματός του με έδρα σ’ αυτή την πόλη, στις εγκαταστάσεις του οποίου θα τελούνται οι τελικοί των **Αγώνων**.

Στην ιδιοκτησία του παραρτήματος αυτού, θα περιέρχονται αμέσως με τη λήξη των ημιτελικών, τα επιλεγμένα έργα για τους τελικούς, καθώς και τα επιλεγμένα έργα του ηθικού τμήματος των **Αγώνων** ενώ οικειοθελώς, θα μπορούν να παραχωρούν τα έργα τους σ’ αυτό και οι καλλιτέχνες που θα λαμβάνουν μέρος στους προημιτελικούς και τους ημιτελικούς των συγκεκριμένων **Αγώνων**.

Για τα έργα των παραρτημάτων, να υπάρχει κατάλληλη τεχνολογική υποδομή, την οποία θα χρησιμοποιούν οι επισκέπτες για να δηλώνουν ότι **«τους αρέσει»** το συγκεκριμένο έργο και τα συνολικά αποτελέσματα αυτής της κριτικής ψηφοφορίας του κοινού, να δημοσιεύονται στην έκδοση ενός ετησίου κριτικού καταλόγου των παραρτημάτων. Έτσι θα εξασφαλιστεί κατά κάποιον τρόπο η επιθυμητή διαχρονικότητα των **Αγώνων**, ενώ θα έχει ιδιαίτερο ενδιαφέρον κάθε χρόνο – και ιδιαιτέρως για την προσωπική προβολή των δημιουργών – τόσο η ανακατάταξη των έργων, όσο και η σύγκριση των αποφάσεων των κριτικών επιτροπών των **Αγώνων**, με αυτές του κοινού!

 Υπό της διευθύνσεως του **«ΟΛΥΜΠΙΑΚΟΥ ΠΑΝΤΕΧΝΟΥ ΜΟΥΣΕΙΟΥ»** και στην έδρα του **« ΟΛΥΜΠΙΑΚΟΥ ΠΑΝΤΕΧΝΟΥ »**, να ιδρυθεί η **«ΟΛΥΜΠΙΑΚΗ ΠΑΝΤΕΧΝΟΣ ΑΚΑΔΗΜΙΑ»**, στην οποία θα εκπαιδεύονται οι καθηγητές που θα διδάσκουν στα Εθνικά **«ΟΛΥΜΠΙΑΚΑ ΠΑΝΤΕΧΝΑ ΛΥΚΕΙΑ»**, τα οποία θα ιδρύονται σ’ οποιαδήποτε χώρα υποβάλλει σχετικό αίτημα στο **«ΟΛΥΜΠΙΑΚΟ ΠΑΝΤΕΧΝΟΝ ΜΟΥΣΕΙΟ»**. Σ’ αυτά τα **Λύκεια**, θα διδάσκονται όλες οι μορφές της τέχνης, που θα περιλαμβάνονται κάθε φορά στους **Αγώνες**. Επίσης η **Ακαδημία**, θα μεριμνά για την γενικότερη πολιτισμική εκπαίδευση της νεολαίας και ειδικότερα, για την ένταξη της διδασκαλίας της τέχνης στα σχολεία και στο ευρύτερο εκπαιδευτικό σύστημα.

Επίσης υπό της διευθύνσεως του **«ΟΛΥΜΠΙΑΚΟΥ ΠΑΝΤΕΧΝΟΥ ΜΟΥΣΕΙΟΥ»**, να δημιουργηθεί το ραδιοτηλεοπτικό **«ΟΛΥΜΠΙΑΚΟ ΠΑΝΤΕΧΝΟΝ ΚΑΝΑΛΙ»** παγκοσμίου εμβέλειας, που θα καλύπτει τη διεξαγωγή των **Αγώνων** και πέραν αυτού του διαστήματος, εκδηλώσεις σε παγκόσμιο επίπεδο, που θα σχετίζονται με τις μορφές της τέχνης τόσο του αγωνιστικού, όσο και του ηθικού τμήματος του **« ΟΛΥΜΠΙΑΚΟΥ ΠΑΝΤΕΧΝΟΥ »**. Επιπλέον θα μεταδίδει κι εκπομπές με ξεναγήσεις στα Εθνικά παραρτήματα του **«ΟΛΥΜΠΙΑΚΟΥ ΠΑΝΤΕΧΝΟΥ ΜΟΥΣΕΙΟΥ»** και στα διάφορα μουσεία του κόσμου, ενώ θα επιμελείται και θα επιβλέπει, την καλύτερη δυνατή παρουσία του θεσμού στο διαδίκτυο και τα διάφορα επιμέρους κοινωνικά δίκτυα.

 Τέλος στο **«ΟΛΥΜΠΙΑΚΟ ΠΑΝΤΕΧΝΟΝ ΜΟΥΣΕΙΟ»**, να δημιουργηθεί και το **«ΟΛΥΜΠΙΑΚΟ ΠΑΝΤΕΧΝΟΝ ΑΡΧΕΙΟ»**, στο οποίο καταρχήν θα περιέλθει όλο το αρχειακό υλικό της προδρόμου του θεσμού, ΜΚΟ **« ΟΛΥΜΠΙΑΚΟ ΠΑΝΤΕΧΝΟΝ »**.

* 1. Έδρα **« ΟΛΥΜΠΙΑΚΟΥ ΠΑΝΤΕΧΝΟΥ »**

 Η έδρα των διοικητικών οργάνων του **« ΟΛΥΜΠΙΑΚΟΥ ΠΑΝΤΕΧΝΟΥ »**, λόγω της ελληνικότητας της προτάσεως, να βρίσκεται δικαιωματικά στην Ελλάδα.

1. Εκτιμώμενα οφέλη από το θεσμό

 Όπως αντιλαμβάνεστε λοιπόν, ο θεσμός αυτός λαμβάνοντας υπόψη την εξέχουσα σημασία που έχει ο πολιτισμός κάθε χώρας στη διαμόρφωση και την εξέλιξη της κοινωνίας της, αλλά και την αδιαμφισβήτητη δυνατότητά του μέσω του διαπολιτισμικού διαλόγου, να παίξει τον καθοριστικότερο ρόλο στην επίλυση τοπικών αλλά και παγκοσμίων προβλημάτων, όπως αυτά που σχετίζονται με την παγίωση της παγκόσμιας ειρήνης, ή την καλλιέργεια της πολιτισμικής ταυτότητας με αιχμή την κοινωνική ισότητα, τη δικαιοσύνη, την ελευθερία και άλλα, θα σημαδέψει την ιστορία της ανθρωπότητας κατά τους επερχόμενους αιώνες και θα επηρεάσει δραστικά κι αποτελεσματικά την πνευματική αλλά και την οικονομική της ανάπτυξη. Κυρίως θα γίνει ο ισχυρός κυματοθραύστης στην επιθετική διάθεση της περιρρέουσας υποκουλτούρας, αλλά κι ο φάρος, που θα καθοδηγήσει την παγκόσμια πολιτισμική συμπεριφορά, στο σεβασμό κάθε μορφής έκφρασής της, τόσο μέσα από τις τέχνες, όσο κι από τη διαμόρφωση της κοινής ηθικής, μακριά από ρατσιστικές νοοτροπίες και κάθε μορφής μισαλλοδοξίες, συμβάλλοντας με τον καλύτερο δυνατό τρόπο, στην παγίωση της παγκόσμιας ειρήνης και του αλληλοσεβασμού των λαών.

 Είναι προφανές, πως οι όποιες ρατσιστικές διαθέσεις του ανθρωπίνου γένους ενυπάρχουν στις εκάστοτε μικροκοινωνίες του, προέρχονται από την πολιτισμική διαφορά που υπάρχει μεταξύ τους και της αναπόφευκτης συνεπούς εγγενούς ανικανότητας, για την κατανόηση κι αποδοχή της διαφορετικότητάς τους, που καθίσταται τις περισσότερες φορές εξαιρετικά μη αναστρέψιμη, απλώς και μόνο, εξαιτίας της ελλείψεως εκείνου του κοινού πεδίου επαφής και διαλόγου μεταξύ τους. Το **« ΟΛΥΜΠΙΑΚΟ ΠΑΝΤΕΧΝΟΝ »** λοιπόν, προσφέρει πλέον κι επιτέλους αυτό το πολυπόθητο μεγαλειώδες ειρηνικό πεδίο, αλλά και προσφέρεται απλόχερα ως ανώτατος οικουμενικός θεσμός, στο να καταστεί το κυριότερο όχημα της αμβλύνσεως των υφισταμένων δυσκολιών των πολιτισμικών επαφών, αλλά και της αναπτύξεως των καλυτέρων δυνατών σχέσεων μεταξύ των πολιτισμικών ταυτοτήτων, όχι μόνο αναγνωρίζοντας την πολυτιμότατη διαφορετικότητά τους, αλλά και καταβάλλοντας τη μέγιστη προσπάθεια για την περαιτέρω προστασία της!

 Είναι αλήθεια, πως πρόκειται για ένα εξαιρετικά μεγαλειώδες εγχείρημα, που πραγματικά όμως, αξίζει και την κάθε δυνατή θυσία! Έναν άθλο, που εκπορευόμενος από το ***«νοητικό απειρικό πεδίο»*** και τον ιδανικό ιδεαλιστικό χώρο του **«Ολυμπιακού Χωρικού»**, θα δημιουργήσει μία νέα ανθρώπινη *πνευματική λογική*, συμπληρωματική στην υπάρχουσα *κοινή λογική* (αυτή που επηρεάζεται κυρίως από τα βασικά ζωώδη πρότυπα της ομορφιάς και της δύναμης), για να κινητοποιήσει εκρηκτικά προς το κάλλιστο το οικουμενικό πολιτισμικό απόθεμα, προκαλώντας την ιστορική **«Μεγάλη Πνευματική Αναγέννηση»** της ανθρωπότητας, ώστε να κατακτηθεί επιτέλους το υπέρτατο φιλοσοφικό ιδεώδες, του **«υγιή νου στο υγιές σώμα»**!

 Το κέρδος από τους **«ΑΓΩΝΕΣ ΤΟΥ ΟΛΥΜΠΙΑΚΟΥ ΠΑΝΤΕΧΝΟΥ»**, θα είναι ανυπολόγιστο! Οι ιδανικές νίκες των καλλιτεχνικών έργων, πέραν της απαράμιλλης αξίας και σημασίας που θα έχουν για τους ίδιους τους δημιουργούς τους, θα προκαλέσουν ταυτόχρονα και την εκρηκτική δραστηριοποίηση, της κυοφορούμενης πολιτισμικής δυναμικής της ανθρώπινης κοινωνίας, που με την καθιέρωση του θεσμού, θα έχει πλέον το δικό της ταιριαστό πεδίο έκφρασης, αυτό ακριβώς που επιτέλους της αρμόζει!

 Το **«ΟΛΥΜΠΙΑΚΟ ΠΑΝΤΕΧΝΟΝ ΜΟΥΣΕΙΟ»**, ως ο μεγαλύτερος πολιτισμικός θεματοφύλακας, όχι μόνο θα προστατέψει αντικειμενικά και θα κατοχυρώσει αυτή τη **«Μεγάλη Πνευματική Αναγέννηση»** της ανθρωπότητας, αλλά θα αποτελέσει κι εκείνη την περίλαμπρη πνευματική δεξαμενή, που θα την τροφοδοτεί συνεχώς κι απλόχερα. Οι κοινωνικές επιπτώσεις, που θα επέλθουν από την αξιοποίησή του και την αυτονόητη ανάδειξη της *πνευματικής λογικής*, είναι προφανείς και ως προς το θετικότερο φυσικά, ανυπολόγιστες!

 Όμως παράλληλα, τεράστια θα είναι και η συμβολή του θεσμού στην οικονομική ανάπτυξη των κοινωνιών, αφού εξαιτίας του θ’ αναπτυχθούν τα υφιστάμενα και θα δημιουργηθούν και νέα επαγγέλματα ή δραστηριότητες, που θα σχετίζονται τόσο με το αγωνιστικό, όσο και με το ηθικό τμήμα του **« ΟΛΥΜΠΙΑΚΟΥ ΠΑΝΤΕΧΝΟΥ »**, δημιουργώντας έτσι μια νέα οικονομική πηγή κι αναρίθμητες νέες θέσεις εργασίας.

1. Επίλογος

Νομίζω λοιπόν, πως οι συνθήκες για την καθιέρωση του θεσμού έχουν ωριμάσει πια αρκετά και πως η ανθρωπότητα θα τον καλοδεχτεί με ιδιαίτερο ενδιαφέρον και ικανοποίηση! Εξάλλου το πρώτο ιστορικό βήμα, έγινε ήδη με την αναγνώριση της ομωνύμου ΜΚΟ **« ΟΛΥΜΠΙΑΚΟ ΠΑΝΤΕΧΝΟΝ »**. Επιπλέον, η προτεινόμενη μορφή και δομή που αφορά τις **Καταστατικές** του αρχές, την οργάνωση των **Αγώνων** και τη λειτουργία του **Μουσείου**, είναι ήδη διαθέσιμες από την προεργασία της ΜΚΟ και μπορούν κάλλιστα ν’ αποτελέσουν τη βάση για την όποια περαιτέρω επεξεργασία. Αλλά και τα προσδοκώμενα οφέλη, είναι ιδιαιτέρως αξιόλογα! Το μόνο που μένει πλέον, είναι ν’ αναλογιστείτε κι εσείς, τόσο την κρισιμότητα και την ιστορικότητα της στιγμής, όσο και τη δοκιμασία της βαρύτητας των προσωπικών σας ευθυνών, ώστε όπως τουλάχιστον υποχρεούστε από τα πλαίσια της πρώτης Θεμελιώδους Αρχής του Ολυμπισμού, ν’ ανταποκριθείτε θετικά σ’ αυτή την πρόκληση και να δραστηριοποιηθείτε αμέσως κάνοντας καθετί απαραίτητο για την ταχύτερη καθιέρωση του θεσμού, καταθέτοντας μ’ αυτό τον τρόπο, τη μέγιστη δυνατή προσφορά σας στην ιδέα και την αποστολή του Ολυμπιακού Κινήματος! …

 **… *Αντιλαμβάνεστε ότι καλείστε να πάρετε, τη σπουδαιότερη και την πιο ιστορική απόφαση για το Ολυμπιακό Κίνημα!!!;;;* … … …**

1. Εν κατακλείδι

 Επομένως τόσο για το εάν βρίσκετε ή όχι ενδιαφέρουσα την πρότασή μου, όσο και ειδικότερα για τις όποιες προθέσεις σας περί της διεκπεραιώσεώς της, παρακαλώ πολύ να μ’ ενημερώσετε σχετικά κι εγκαίρως, είτε στην ταχυδρομική είτε στις ηλεκτρονικές μου διευθύνσεις. Φυσικά, θα είναι ιδιαιτέρως ευπρόσδεκτη και η οποιασδήποτε μορφής κριτική σας ακόμη και η αρνητική, ή όποιο άλλο απαραίτητο, χρήσιμο κι εποικοδομητικό σχόλιο, μα προπαντός και πάν’ απ’ όλα, η οποιαδήποτε πρόταση για τον καλύτερο χειρισμό της υπόθεσης. Για κάθε διευκρίνιση βεβαίως, προσωπικά θα είμαι συνεχώς στη διάθεσή σας …

… Αμφιβάλλετε πως πρόκειται για μια πραγματικά μοναδική κι αξιόλογη,

… ***ιστορική πρόκληση και πρόσκληση***!; …

… Ας ανταποκριθούμε λοιπόν σ’ αυτή, όπως ακριβώς της αρμόζει,

… ***με σεβασμό και πάθος***! …

|  |  |
| --- | --- |
| C:\Users\antonios\Desktop\ΟΠ\ΟΠ Λογότυπα\ΟΠ_υπογραφής.JPG | Με τιμήγια το **« ΟΛΥΜΠΙΑΚΟ ΠΑΝΤΕΧΝΟΝ »**ο ΠΡΟΣΩΡΙΝΟΣ ΠΡΟΕΔΡΟΣ ΟΠ**ΑΝΤΩΝΙΟΣ Μαρτίνης** |

**Ο/Η ΣΥΝΥΠΟΓΡΑΦΩΝ**

την υπ’ αριθμό πρωτοκόλλου: ΟΠ / ΠΠεξ-11 / 17-6-2015 / 1, από 17-6-2015 ΑΙΤΗΣΗ του ΠΡΟΣΩΡΙΝΟΥ ΠΡΟΕΔΡΟΥ ΟΠ **ΑΝΤΩΝΙΟΥ Μαρτίνη**, προς τη Διεθνή Ολυμπιακή Επιτροπή, με θέμα την καθιέρωση του **« ΟΛΥΜΠΙΑΚΟΥ ΠΑΝΤΕΧΝΟΥ »** (των Ολυμπιακών Αγώνων Τέχνης).

|  |  |
| --- | --- |
| Για τον φορέα ή την υπηρεσία: (For the operator or service)  |  |

|  |  |
| --- | --- |
| Όνομα:(First Name)  |  |
| Επίθετο: (Surname)  |  |
| Ταχυδρομική διεύθυνση: (Postal address)  |  |
| Email: |  |

|  |  |
| --- | --- |
| Ημερομηνία συνυπογραφής: (Co-signing date)  |  2015 |

Υπογραφή / Signature